|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |
| ΤΟΕΒ ΜΠΟΪΔΑ-ΜΑΥΡΗΣ |  |
| ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ |  |
| Ταχ. Κώδ..: 48300 – Θεσπρωτικό | Θεσπρωτικό 12-6-2014 |
| Τηλέφ.: 26830-31.419 | Αρ. Πρωτ.: 114 |
|  |  |

Π Ρ Ο Σ:

την Τράπεζα Πειραιώς

483 00 – Ενταύθα

ΘΕΜΑ: Άνοιγμα λογαριασμού όψεως και εξουσιοδότηση για μεταφορά χρηματικών ποσών για πληρωμές της ΕΑΠ (Ενιαίας Αρχής Πληρωμών).

Σας υποβάλουμε την υπ’ αριθμ. 6/26-3-2014 (θέμα 3ο, Α) πράξη συνε­δρίασης του Διοικητικού Συμβουλίου του Οργανισμού μας,

σχετικά:

1. με το άνοιγμα λογαριασμού όψεως του Οργανισμού μας για τις πλη­ρωμές που εμπίπτουν στην Ενιαία Αρχή Πληρωμών, καθώς και την εξουσιοδότηση των υπεύθυνων για την παραπάνω ενέργεια,
2. την μεταφορά ποσών από τις καταθέσεις του Οργανισμού μας προς τον παραπάνω λογαριασμό όψεως για τις πληρωμές που εμπίπτουν στην Ενιαία Αρχή Πληρωμών.

Παρακαλούμε για τις δικές σας ενέργειες.

Ο

Πρόεδρος του ΤΟΕΒ

Αναστάσιος Μαλέσκος

ΕΛΛΗΝΙΚΗ ΔΗΜΟΚΡΑΤΙΑ

ΤΟΕΒ ΜΠΟΪΔΑ-ΜΑΥΡΗΣ

ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ

Αριθμός 6 έτους 2014 πράξης συνεδρίασης

του Διοικητικού Συμβουλίου του ΤΟΕΒ Μπόϊδα-Μαυρής.

Στο Θεσπρωτικό σήμερα την 26η Μαΐου 2014, ημέρα Δευτέρα, ώρα 10.30΄ π.μ. και στο γραφείο του Οργανισμού μας, συνήλθαν σε έκτακτη συ­νεδρί­αση τα μέλη του Διοικητικού Συμβουλίου του ΤΟΕΒ Μπόϊδα-Μαυ­ρής, ύστερα από την υπ’ αριθμ. 96/21-5-2014 πρόσκληση του προέ­δρου του ΤΟΕΒ για να συζητήσουν και αποφασίσουν στα εξής θέματα:

1. Έναρξη αρδευτικής περιόδου 2014.
2. Πρόσληψη εποχιακού προσωπικού έτους 2014.
3. Διάφορα.

Παρόντα μέλη στην σημερινή συνεδρίαση είναι:

α) Μαλέσκος Αναστάσιος, πρόεδρος.

β) Κάτσενος Ιωάννης, αντιπρόεδρος.

γ) Βάσσιος Παναγιώτης, γραμματέας.

δ) Πότσιος Χρήστος, ταμίας

ε) Ντάκουλας Θωμάς, μέλος.

στ) Δήμος Ευάγγελος, μέλος.

Η συνεδρίαση βρίσκεται σε απαρτία και ο πρόεδρος κηρύσσει την έναρξή της.

Για το πρώτο θέμα: ……………………………………

Για το δεύτερο θέμα: ………………………………….

Για το τρίτο θέμα: ……………………………………..

**Α. Ένταξη του Οργανισμού μας στην Ενιαία Αρχή Πληρωμών**

Ο πρόεδρος για το θέμα αυτό αναφέρει τα εξής:

Ι) Στην υπ’ αριθμ. Πρωτ.: ΔΙΔΑΔ/Φ.81/28/οικ.22624, Αθήνα, 28 Σε­πτεμβρίου 2012, «Τροποποίηση της υπ’ αριθμ. 2/37345/0004/4-6-2010 (ΦΕΚ 784/Β/4-6-2010) απόφασης των Υπουργών Εσωτερικών, Αποκέ­ντρωσης και Ηλεκτρονικής Διακυβέρνησης και Οικονομικών, «Απο­γραφή του πάσης φύσεως προσωπικού του δημοσίου, των Ν.Π.Δ.Δ. και των ΟΤΑ α΄ και β΄ βαθμού», όπως τροποποιήθηκε με την υπ’ αριθμ. 2/49931/0004/27-7-2010 (ΦΕΚ 1135/Β/27-7-2010) όμοιά της’’, εγκύκλιο του Υπουργείου Οικονομικών, και στην παράγραφο 2, αναφέρονται τα εξής: ‘‘2. Στο άρθρο 1 προστίθεται παράγραφος 3 ως εξής:

«Απογράφονται τα φυσικά πρόσωπα που μισθοδοτούνται ή αμεί­βονται με πάσης φύσεως αμοιβή και συνδέονται με οποιαδήποτε σχέση ή σύμ­βαση εργασίας ή έργου με τους φορείς του ευρύτερου δημόσιου τομέα που υπάγονται στην παρ. 1 του άρθρου 1 του Ν.2190/1994 (ΦΕΚ 28/Α), όπως ισχύει»’’.

Έτσι ο Οργανισμός μας έχει απογραφεί.

ΙΙ) Στο Νόμο 3845/2010 «Μέτρα για την εφαρμογή του μηχανισμού στήριξης της ελληνικής οικονομίας από τα κράτη-μέλη της Ζώνης του ευρώ και το Διεθνές Νομισματικό Ταμείο» (ΦΕΚ 65, Τ. Α΄, στις 6 Μαΐου 2010), άρθρο 2, παράγρ. 1.β, αναφέρεται το εξής:

«[…] Το προσωπικό που απογράφεται λαμβάνει τις πάσης φύσεως τακτικές ή έκτακτες αποδοχές, αποζημιώσεις και με οποιαδήποτε άλλη ονομασία αμοιβές, υποχρεωτικά μέσω τραπεζικού λογαριασμού από Ενιαία Αρχή Πληρωμής…».

Επομένως, πρέπει το προσωπικό που αμείβεται με κάθε φύσης αποδο­χές, υποχρεωτικά, να πληρώνεται μέσω λογαριασμού από την Ενιαία Αρχή Πληρωμών.

ΙΙΙ) Στην συνέχεια, στην ΚΥΑ με αριθμ. ΕΑΠ2003486ΕΞ2013 (ΦΕΚ 3091/5-12-2013, Τ. Β΄), αναφέρονται τα εξής:

6. Το άρθρο 12 αντικαθίσταται ως εξής: «Άρθρο 12 − Υποχρεώσεις των ΝΠΔΔ, ΝΠΙΔ, ΟΤΑ και λοιπών φορέων του ευρύτερου Δημόσιου τομέα.

Τα Ν.Π.Δ.Δ., οι ΟΤΑ, καθώς και οι φορείς του δημοσίου τομέα που ορίζονται στην παράγραφο 1 του άρθρου 14 του ν.2190/1994 (ΦΕΚ 28/Α΄), εκτός των φορέων που υπάγονται στο Κεφάλαιο Β΄ του Νόμου 3429/2005 (ΦΕΚ 314/Α/2005), υποχρεούνται να ορίζουν τραπεζικό λο­γαριασμό τηρούμενο στην Τράπεζα της Ελλάδος ή σε εμπορική τρά­πεζα ή πιστωτικό ίδρυμα, τον οποίο θα χρησιμοποιούν αποκλειστικά για την καταβολή των αμοιβών που εμπίπτουν στην ΕΑΠ.

Ακόμη, υποχρεούνται να εξουσιοδοτήσουν παγίως την ΕΑΠ για την χρέωση του παραπάνω τραπεζικού λογαριασμού τους, με το ποσό των αμοιβών που καταβάλλεται στις οριζόμενες από το άρθρο 15 της παρούσας ημερομηνίες στους δικαιούχους, καθώς και με το ποσό που πρέπει να καταβληθεί σε τρίτους (συμπεριλαμβανομένων των ασφα­λιστικών φορέων) ως κρατήσεις. Μετά το πέρας κάθε διαδικασίας κα­ταβολής από την ΕΑΠ το υπόλοιπο του λογαριασμού αυτού μηδενίζε­ται».

Έτσι ο Οργανισμός μας πρέπει να ανοίξει ξεχωριστό λογαριασμό σε Τράπεζα κλπ και να ενταχθεί στην Ενιαία Αρχή Πληρωμών από τον νόμο. Οι πληρωμές θα περιλαμβάνουν και τις ασφαλιστικές εισφορές.

Μετά την εισήγηση του προέδρου ακολούθησε διαλογική συζήτηση και στο τέλος το Διοικητικό Συμβούλιο Ομόφωνα απο­φασίζει:

1) Εγκρίνει την ένταξη του ΤΟΕΒ Μπόϊδα-Μαυρής στην Ενιαία Αρχή Πληρωμής.

2) Εγκρίνει να ανοίξει νέο λογαριασμό όψεως ο Οργανισμός μας στην Τράπεζα Πειραιώς, στον οποίο θα κατατίθενται τα χρήματα για την πλη­ρωμή του προσωπικού του Οργανισμού μας καθώς και των πάσης φύ­σεως αποζημιώσεων (ημεραργιών) που θα πληρώνεται ο πρόεδρος ή τα μέλη του Διοικητικού Συμβουλίου του Οργανισμού μας.

3) Εξουσιοδοτεί τους: α) πρόεδρο του ΤΟΕΒ κ. Μαλέσκο Αναστάσιο του Νικολάου, κάτοικο Κρανέας, Δήμου Ζηρού, και β) ταμία του ΤΟΕΒ Μπόϊδα-Μαυρής κ. Πότσιο Χρήστο του Γεωργίου, κάτοικο Κρανέας, Δήμου Ζηρού, για το άνοιγμα του νέου λογαριασμού όψεως που θα χρη­σιμοποιηθεί για τις πληρωμής βάσει της Ενιαίας Αρχής Πληρωμών.

4) Εξουσιοδοτεί παγίως τους: α) πρόεδρο του ΤΟΕΒ κ. Μαλέσκο Αναστάσιο του Νικολάου, κάτοικο Κρανέας, Δήμου Ζηρού, και β) ταμία του ΤΟΕΒ Μπόϊδα-Μαυρής κ. Πότσιο Χρήστο του Γεωργίου, κάτοικο Κρανέας, Δήμου Ζηρού, για την μεταφορά ποσού από τις καταθέσεις του Οργανι­σμού μας, στον παραπάνω λογαριασμό που προορίζεται για να χρησιμο­ποιηθεί αποκλειστικά για την καταβολή των αμοιβών που εμπί­πτουν στην ΕΑΠ. Προς τούτο οι δύο παραπάνω (πρόεδρος και ταμίας του ΤΟΕΒ Μπόϊδα-Μαυρής), εξουσιοδοτούνται να συνυπογράφουν και την σχετική «ΕΝΤΟΛΗ ΠΛΗΡΩΜΗΣ» που θα συντάσσεται κάθε μήνα για τον παραπάνω σκοπό.

5) Στα ποσά που θα δηλώνονται προς πληρωμή κάθε μήνα στον λογα­ριασμό μας στην Τράπεζα Πειραιώς θα περιλαμβάνονται και όλες οι ασφαλιστικές εισφορές (εισφορές του ασφαλιζόμενου αλλά και του ερ­γοδότη) καθώς και τα ποσά του φόρου που αναλογούν στις παραπάνω πληρωμές.

Β) . ………………………………………

……………………………………………

Μετά τα παραπάνω και αφού δεν υπάρχει άλλο θέμα για συζήτηση, λύνεται η συνεδρίαση που υπογράφεται ως εξής:

Ο πρόεδρος Τα Μέλη:

Αναστάσιος Μαλέσκος 1. Κάτσενος Ιωάννης 2. Βάσσιος Παναγιώτης

3. Πότσιος Χρήστος

4. Ντάκουλας Θωμάς

5. Δήμος Ευάγγελος

Ακριβές Αντίγραφο

Ο πρόεδρος του ΤΟΕΒ

Αναστάσιος Μαλέσκος